Държавен вестник, бр. 8, 2026 г., стр. 1

Сряда, 21 януари 2026 г.	
София	
Цена 0,61 евро/1,20 лв.
ОФИЦИАЛНО ИЗДАНИЕ НА РЕПУБЛИКА БЪЛГАРИЯ
ДЪРЖАВЕН ВЕСТНИК
ИЗВЪНРЕДЕН
БРОЙ 
8
МИНИСТЕРСКИ СЪВЕТ
ПОСТАНОВЛЕНИЕ № 4
ОТ 12 ЯНУАРИ 2026 Г.
за определяне на условията и реда за раз­
плащания по сключени споразумения по 
Инвестиционната програма за общински 
проекти, одобрена със Закона за държавния 
бюджет на Република България за 2025 г., до 
приемането на Закона за държавния бюджет 
на Република България за 2026 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Разплащането на разходите по 
общинските проекти, включени в Инвести­
ционната програма, се извършва въз основа на 
споразумения, сключени между министъра на 
регионалното развитие и благоустройството 
и кметовете на общините, като се прилагат 
правилата на чл. 11, ал. 2 от Закона за въ­
веждане на еврото в Република България.
(2) До приемането на Закона за държавния 
бюджет на Република България за 2026 г. 
общата максимална стойност на разходите, 
които ще се заплатят по сключени споразу­
мения по реда на чл. 113 от Закона за дър­
жавния бюджет на Република България за 
2025 г., приложение № 3, колона „Прогнозна 
стойност на проекта за 2025 г. (хил. лева)“ на 
съответната община, съответно на техните 
стойности, включително за проекти, които 
се възлагат и изпълняват от кметовете на 
райони в градовете с районно деление, е в 
годишен размер до 460 162 693 евро, чрез 
разплащане от Българската банка за разви­
тие, въз основа на споразуменията по ал. 1. 
За целите на разплащането банката може 
да използва собствени средства, както и 
средства от заеми, за които е издадена дър­
жавна гаранция по чл. 73, т. 3 от Закона за 
държавния бюджет на Република България 
за 2025 г.
(3) Допустими за финансиране са проект­
ните предложения на общини на територията 
на Република България, включени в прило­
жение № 3 към чл. 113, ал. 5 от Закона за 
държавния бюджет на Република България 
за 2025 г., с изключение на проектите, по 
отношение на които не са налице условия­
та по чл. 113, ал. 1 и 2 и/или при които са 
установени недопустими разходи по чл. 113, 
ал. 4 от същия закон.
(4) За проектни предложения, при кои­
то се установи, че включват допустими и 
недопустими за финансиране дейности, се 
предоставят средства за допустимата част.
(5) Разплащания от Българската банка за 
развитие по ал. 2 се извършват за обекти, 
за които са изпълнени условията на чл. 113, 
ал. 16 от Закона за държавния бюджет на 
Република България за 2025 г.
(6) В споразуменията по ал. 1 общините 
поемат задължение при техническото и опе­
ративното прилагане на Инвестиционната 
програма за общински проекти да осигурят 
и гарантират спазването на националното 
и европейското законодателство в области­
те околна среда, енергийна ефективност, 
обществени поръчки, държавни помощи, 
добро и надеждно управление на проекти­
те, осигуряване на необходимото качество 
на извършените дейности и изпълнението, 
поддържане на инвестициите и активите, 
както и пълен интегритет на всички нива 
на прилагане на програмата.
(7) Изплащането на разходи се извършва 
въз основа на подадено искане за плащане 
от съответната община до Министерството 
ОФИЦИАЛЕН РАЗДЕЛ